Savannepiplerker

se inndeling!

Savannepiplerker (Macronyx) er en gruppe små spurvefugler (Passeriformes) som inngår i erlefamilien (Motacillidae). Slekten teller sju arter, hvorav fire er monotypiske. Alle er endemiske til Afrika. Gruppen danner sammen med de to artene i Hemimacronyx en egen klade innenfor piplerkene, og artene særpreges av ei spesielt lang hallux-klo på baktærne (hallux).

Taksonomi 
Nyere forskning antyder at Macronyx kan utgjøre søstergruppen til en gruppe bestående av stripepiplerke (Anthus lineiventris) og steinpiplerke (A. crenatus). Det betyr i så fall at Anthus er ei parafyletisk gruppe, og trenger revisjon. Det viser seg nemlig at erlefamilien kanskje består av hele seks distinkte klader, men dette spørsmålet har ikke blitt avklart enda. Det er også et åpen spørsmål om de to slektene Tmetothylacus og Hemimacronyx bør inngå som basale i Macronyx, slik Pietersen et al. (2019) antyder.

Biologi 
Savannepiplerker er gjennomgående noe større enn andre piplerker. De måler typisk 19–22 cm i lengde og veier typisk omkring 30,3–64 g, avhengig av art og kjønn. Hannen er litt større enn hunnen. Artene har ei kryptisk fjærdrakt som varierer i farge fra nær hvit, gult og lysere oliven i buken til sandfarget eller jordfarger og olivenbrunt med innslag av et kryptisk mørkt mønster på oversiden. Kjønnene er ganske like, men hannene har gjerne litt kraftigere farger. De er også i større grad tilpasset et liv på bakken, sammenlignet med de mindre erlene. De nedre ekstremitetene er middels lange og føttene er utrustet med lange, tynne tær med tilsvarende lange og tynne klør. Baktåen (hallux) særpreges av ei eksepsjonelt lang hallux-klo.

Inndeling 
Inndelingen og utbredelse følger Birds of the World. Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida
 Passeroidea
 Motacillidae, erlefamilien
 Dendronanthus, skogerle, monotypisk
 Motacilla, erler, 13 arter
 Madanga, madanga, monotypisk
 Anthus, piplerker, 42 arter
 Tmetothylacus, gullpiplerke, monotypisk
 Hemimacronyx, sitronpiplerker, 2 arter
 Macronyx, savannepiplerker, 7 arter
 M. capensis, ildpiplerke
 M. croceus, gulstrupepiplerke (monotypisk)
 M. fuelleborni, svovelpiplerke
 M. flavicollis, etiopiapiplerke (monotypisk)
 M. aurantiigula, tornpiplerke (monotypisk)
 M. ameliae, skarlagenpiplerke
 M. grimwoodi, angolapiplerke (monotypisk)

Referanser

Eksterne lenker 
 

Erler og piplerker